Oficiālais Vēstnesis L 238 , 25/09/2003 Lpp. 0023 - 0027



Komisijas Direktīva 2003/83/EK (2003. gada 24. septembris), ar ko tehnikas attīstībai pielāgo II, III un VI pielikumu Padomes Direktīvai 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 76/768/EEK (1976. gada 27. jūlijs) par dalībvalstu tiesību aktu tuvināšanu attiecībā uz kosmētikas līdzekļiem [1], kurā jaunākie grozījumi izdarīti ar Direktīvu 2003/80/EK [2], un jo īpaši tās 8. panta 2. punktu, pēc apspriešanās ar Zinātnisko komiteju gala patērētājiem paredzēto kosmētikas līdzekļu un nepārtikas preču jautājumos (SCCNFP), tā kā: (1) Benzoilperoksīds un hidrohinonmetilēteris (jeb 4–metoksifenols) pašlaik ir iekļauts II pielikumā, un uz hidrohinonu jau attiecas ierobežojumi un nosacījumi, kas noteikti III pielikumā. Zinātniskā komiteja gala patērētājiem paredzēto kosmētikas līdzekļu un nepārtikas preču jautājumos (SCCNFP) ir secinājusi, ka mākslīgo nagu sistēmās izmantotais benzoilperoksīds, hidrohinons un hidrohinonmetilēteris ļoti maz iedarbojas uz patērētāju un tāpēc nav tam bīstams. Tāpēc attiecīgi jāgroza ieraksts ar 178. atsauces numuru II pielikumā un ieraksts ar 14. atsauces numuru III pielikuma 1. daļā; ieraksts ar 382. atsauces numuru II pielikumā jāsvītro, un III pielikuma 1. daļā jāpievieno ieraksts ar 94. un 95. atsauces numuru. (2) SCCNFP atzinums ir tāds, ka dialkanolamīnu sāļi, īpaši tāpēc, ka tie viegli veido nitrozoamīnus, pēc attiecīgajām īpašībām ir līdzīgi dialkanolamīniem un ka dialkilamīni un to sāļi pēc savām īpašībām ir ļoti līdzīgi attiecīgo dialkanolamīnu analogiem attiecībā uz nitrozoamīnu veidošanu. Nosaukumi "dialkanolamīni" un "dialkilamīni" ir sinonīmi nosaukumiem "otrējie alkanolamīni" un "otrējie alkilamīni", un pēdējie ir skaidrāki. Tāpēc attiecīgi jāgroza ieraksts ar 411. atsauces numuru II pielikumā un ieraksts ar 60., 61. un 62. atsauces numuru III pielikuma 1. daļā. (3) SCCNFP ir secinājusi, ka 2,4–diaminopirimidīn–3–oksīdu (CAS Nr. 74638–76–9) var droši lietot kosmētikas līdzekļos koncentrācijā līdz 1,5 %. Tāpēc 2,4–diaminopirimidīn–3–oksīds jāiekļauj III pielikuma 1. daļā ar 93. atsauces numuru. (4) SCCNFP atzinums ir tāds, ka 1,2–dibrom–2,4– diciānbutāna lietošana jāaprobežo ar kosmētikas līdzekļiem, kuri paredzēti noskalošanai, un tā maksimālā pieļaujamā koncentrācija ir 0,1 %. Tāpēc attiecīgi jāgroza ieraksts ar 36. atsauces numuru VI pielikuma 1. daļā. (5) Tāpēc attiecīgi jāgroza Direktīva 76/768/EEK. (6) Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 76/768/EEK II, III un VI pielikumu groza tā, kā noteikts šīs direktīvas pielikumā. 2. pants 1. Dalībvalstis veic pasākumus, kas vajadzīgi, lai no 2005. gada 24. marta Kopienas ražotāji vai importētāji, kuri reģistrēti Kopienā, nelaiž tirgū kosmētikas līdzekļus, kas neatbilst šīs direktīvas prasībām. 2. Dalībvalstis veic pasākumus, kas vajadzīgi, lai nodrošinātu to, ka 1. punktā minētos kosmētikas līdzekļus pēc 2005. gada 24. septembra nepārdod vai citādi nelaiž apgrozībā galapatērētājam. 3. pants Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2004. gada 24. septembrim izpildītu šīs direktīvas prasības. Dalībvalstis par to tūlīt informē Komisiju. Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 4. pants Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. 5. pants Šī direktīva ir adresēta dalībvalstīm. Briselē, 2003. gada 24. septembrī Komisijas vārdā — Komisijas loceklis Erkki Liikanen [1] OV L 262, 27.9.1976., 169. lpp. [2] OV L 224, 6.9.2003., 27. lpp. -------------------------------------------------- PIELIKUMS Direktīvas 76/768/EEK II, III un VI pielikumu groza šādi: 1. Direktīvas II pielikumu groza šādi: a) ierakstu ar 178. atsauces numuru aizstāj ar šādu ierakstu: "178. 4–benziloksifenols un 4–etoksifenols," b) ierakstu ar 382. atsauces numuru svītro, c) ierakstu ar 411. atsauces numuru aizstāj ar šādu ierakstu: "411. Otrējie alkilamīni un alkanolamīni, un to sāļi". 2. Direktīvas III pielikuma 1. daļu groza šādi: a) ierakstu ar 14. atsauces numuru aizstāj ar šādu ierakstu: "Atsauces numurs | Viela | IEROBEŽOJUMI | Kosmētikas līdzekļa marķējumā norādāmie lietošanas nosacījumi un brīdinājumi | Piemērošanas un/vai lietošanas joma | Maksimāli pieļaujamā koncentrācija gatavajā kosmētikas līdzeklī | Citi ierobežojumi un prasības | a | b | c | d | e | f | 14. | Hidrohinons | a)oksidējoša krāsviela matu krāsošanai | 0,3 % | | a)1.Nelietot skropstu vai uzacu krāsošanai | 1.Vispārējai lietošanai | | Ja kosmētikas līdzeklis nokļūst acīs, tās tūlīt jāizskaloSatur hidrohinonu | 2.Profesionālai lietošanai | | 2.Tikai profesionālai lietošanaiSatur hidrohinonuJa kosmētikas līdzeklis nokļūst acīs, tās tūlīt jāizskalo | b)mākslīgo nagu sistēmām | 0,02 % (pēc sajaukšanas lietošanai) | Tikai profesionālai lietošanai | b)Tikai profesionālai lietošanaiNepieļaut saskari ar āduUzmanīgi izlasīt lietošanas pamācību | b) ierakstus ar 60., 61. un 62. atsauces numuru aizstāj ar šādiem ierakstiem: "Atsauces numurs | Viela | IEROBEŽOJUMI | Kosmētikas līdzekļa marķējumā norādāmie lietošanas nosacījumi un brīdinājumi | Piemērošanas un/vai lietošanas joma | Maksimāli pieļaujamā koncentrācija gatavajā kosmētikas līdzeklī | Citi ierobežojumi un prasības | a | b | c | d | e | f | 60. | Taukskābju dialkilamīdi un dialkanolamīdi | | Maksimālais otrējo amīnu saturs: 0,5 % | Nelietot nitrozējošās sistēmāsMaksimālais otrējo amīnu saturs: 5 % (attiecas uz izejvielām)Maksimālais nitrozoamīnu saturs: 50 μg/kgGlabāt traukos, kas nesatur nitrītus | | 61. | Monoalkilamīni, monoalkanolamīni un | | Maksimālais otrējo amīnu saturs: 0,5 % | Nelietot nitrozējošās sistēmās to sāļiMinimālā tīrība: 99 %Maksimālais otrējo amīnu saturs: 0,5 % (attiecas uz izejvielām)Maksimālais nitrozoamīnu saturs: 50 μg/kgGlabāt traukos, kas nesatur nitrītus | | 62. | Trialkilamīni, trialkanolamīni un to sāļi | a)kosmētikas līdzekļos, kuri nav paredzēti noskalošanaib)citos produktos | a)2,5 % | a),b) Nelietot nitrozējošās sistēmāsMinimālā tīrība: 99 %Maksimālais otrējo amīnu saturs: 0,5 % (attiecas uz izejvielām)Maksimālais nitrozoamīnu saturs: 50 μg/kgGlabāt traukos, kas nesatur nitrītus" | | c) pievieno ierakstus ar 93., 94. un 95. atsauces numuru: "Atsauces numurs | Viela | IEROBEŽOJUMI | Kosmētikas līdzekļa marķējumā norādāmie lietošanas nosacījumi un brīdinājumi | Piemērošanas un/vai lietošanas joma | Maksimāli pieļaujamā koncentrācija gatavā kosmētikas līdzeklī | Citi ierobežojumi un prasības | a | b | c | d | e | f | 93. | 2,4–diaminopirimidīn –3–oksīds (CAS Nr. 74638–76–9) | Matu kopšanas līdzekļi | 1,5 % | | | 94. | Benzoilperoksīds | Mākslīgo nagu sistēmas | 0,7 % (pēc sajaukšanas) | Tikai profesionālai lietošanai | Tikai profesionālai lietošanaiNepieļaut saskari ar āduUzmanīgi izlasīt lietošanas pamācību | 95. | Hidrohinonmetilēteris | Mākslīgo nagu sistēmas | 0,02 % (pēc sajaukšanas lietošanai) | Tikai profesionālai lietošanai | Tikai profesionālai lietošanaiNepieļaut saskari ar āduUzmanīgi izlasīt lietošanas pamācību" | 3. Ierakstu ar 36. atsauces numuru VI pielikuma 1. daļā aizstāj ar šādu ierakstu: "Atsauces numurs | Viela | Maksimāli pieļaujamā koncentrācija | Citi ierobežojumi un prasības | Kosmētikas līdzekļa marķējumā norādāmie lietošanas nosacījumi un brīdinājumi | a | b | c | d | e | 36. | 1,2–dibrom–2,4–diciānbutāns (metildibromglutārnitrils) | 0,1 % | Tikai kosmētikas līdzekļos, kuri paredzēti noskalošanai" | | --------------------------------------------------